Obrázok, na ktorom je text, snímka obrazovky, softvér, webová stránka

Automaticky generovaný popis

Zákazka na uskutočnenie stavebných prác

**„Modernizácia električkovej trate - Ružinovská radiála, opakovaná súťaž“**

SÚŤAŽNÉ PODKLADY

**Zväzok 4**

**Cenová časť**

Bratislava, 07/2025

**OBSAH:**

**Zväzok 4, Časť 1** Obsahuje „Preambulu“

**Zväzok 4, Časť 2** Obsahuje „Formulár platieb“

**Prílohy Zväzku 4:**

Príloha č.1: Celkový výkaz výmer bez SO 510-512,515,519,520 – nevypĺňať (pomocný súbor)

Príloha č.2: Výkaz výmer pre SO 510- 512, 515, 519, 520 – nevypĺňať (pomocný súbor)

Obrázok, na ktorom je text, snímka obrazovky, softvér, webová stránka

Automaticky generovaný popis

Zákazka na uskutočnenie stavebných prác

**„Modernizácia električkovej trate - Ružinovská radiála“**

SÚŤAŽNÉ PODKLADY

**Zväzok 4, Časť 1**

**Preambula**

Bratislava, 07/2025

# VŠEOBECNE

## Cenová časť okrem tejto Preambuly obsahuje Formulár platieb s nasledovnými hárkami:

* Súhrnný rozpočet Diela
* Časti stavby – Celkom
* Všeobecné položky – Celkom
* Všeobecné položky - Dokumentácia Zhotoviteľa
* Archeologický výskum

1.2 Pri príprave ponuky a ocenení jednotlivých položiek v Navrhovanej zmluvnej cene (Akceptovanej zmluvnej hodnote) Zhotoviteľ zohľadní:

* Všetky odborne vyhotovené práce, Materiály, Zariadenie Zhotoviteľa, Vybavenie a Technologické zariadenia odôvodnene potrebné pre vyhotovenie Diela tak, ako je požadované Zmluvou bez ohľadu na skutočnosť, či tieto práce, Materiály, Zariadenie Zhotoviteľa, Vybavenie a Technologické zariadenia sú v položkách Cenovej časti výslovne uvedené alebo nie.
* Všetky úlohy, záväzky, zodpovednosti a povinnosti, ktoré požaduje Zmluva od Zhotoviteľa v súvislosti alebo vo vzťahu s touto Zmluvou.

1.3 Ceny a sadzby uvedené v Zmluve sú v rámci Lehoty výstavby pevné. Úpravy v dôsledku zmien Nákladov podľa podčlánku 13.8 Obchodných podmienok (Zväzok 2) budú realizované pri fakturácii.

# FORMULÁR PLATIEB

2.1. Pri oceňovaní Diela uchádzač musí zohľadniť túto Preambulu, Obchodné podmienky (Zväzok 2), Požiadavky Objednávateľa (Zväzok 3) a Dokumentáciu poskytnutú Objednávateľom (Zväzok 5).

2.2 Všetky položky vo Formulári platieb budú ocenené v Eur na **2 desatinné miesta** (funkcia „presnosť podľa zobrazenia“ zapnutá).

2.3 Formulár platieb nie je dovolené upravovať ani iným spôsobom pozmeňovať znenie alebo poradie položiek, napr. vložením dodatočnej položky. Uchádzač zadáva cenu a sadzby len do vyžltených buniek, do ostatných buniek nesmie zasahovať. Zásah do týchto buniek môže mať za následok vylúčenie zo súťaže. Formulár platieb je spracovaný vo formáte \*.xls, alebo \*.xlsx, kde jednotlivé hárky sú navzájom poprepájané a Navrhovanú zmluvnú cenu vypočíta program sám.

2.4 Všetky ceny a sadzby musia obsahovať režijné náklady a podobné poplatky, ktoré budú rovnomerne rozložené v ponuke.

2.5 Bez ohľadu na akékoľvek obmedzenia, ktoré môžu byť vyvodzované z textu popisu položiek Formulára platieb alebo textu tejto Preambuly, ceny a sadzby, ktoré uchádzač použije, sú pre **práce kompletne dokončené v súlade so Zmluvou v každom ohľade. Ceny a sadzby musia preto zahrňovať všetky priame a nepriame náklady a náklady na riziká vyplývajúce zo Zmluvy, v takej výške ako sú potrebné pre projektové práce, inžiniersku činnosť, pre výstavbu a dokončenie Diela v súlade so Zmluvou.**

2.6 **Uchádzač je povinný oceniť všetky položky, ktoré sú uvedené vo Formulári platieb označené na ocenenie v primeranej cene. Žiadna práca týkajúca sa časti stavby z formuláru platieb nemôže byť zahrnutá (rozplynutá) v cenách iných objektov.**

# PLATBY

3.1 Pre platobné účely bude slúžiť Formulár platieb.

3.2 Stavebné práce

3.2.1 Pre výpočet priebežných platieb stavebných prác budú použité ceny a sadzby uvedené v hárku „Časti stavby - celkom“ Formulára platieb. O výške čiastky splatnej Zhotoviteľovi za každú položku rozhodne Stavebný dozor v súlade s článkom 14 Zmluvná cena a platby Zmluvných podmienok na základe skutočného postupu pri realizácii Diela.

## Všeobecné položky

### Pre výpočet priebežných platieb všeobecných položiek budú použité ceny a sadzby uvedené v hárkoch „Všeobecné položky – celkom“ a „Všeobecné položky – Dokumentácia Zhotoviteľa“ Formulára platieb. O výške čiastky splatnej Zhotoviteľovi za každú položku rozhodne Stavebný dozor v súlade s článkom 14 Zmluvná cena a platby Zmluvných podmienok na základe nižšie uvedených zásad. Pri všetkých všeobecných položkách Zhotoviteľ bude mať nárok na platbu odsúhlasenú stavebnotechnickým dozorom maximálne do výšky uvedenej v ponuke:

* **Poistenie Diela:** Zhotoviteľ bude mať nárok iba na skutočne preukázané náklady za poistenie Diela v súlade so Zmluvou, maximálne do výšky uvedenej v Ponuke ( v zmysle poistnej zmluvy). V prípade vzniku poistnej udalosti nebude Zhotoviteľovi preplatená jeho spoluúčasť.
* **Informačné a pamätné tabule:** po zhotovení tabúľ a ich dodaní.
* **Archeologický výskum:** všeobecná položka zahŕňa realizáciu záchranného archeologického výskumu v rozsahu stanovenom podľa návrhu Archeologického prieskumomu. Uchádzači v ponuke uvažujú s rovnakou dobou podľa archeologického prieskumu 1500 hodín. Platby budú podľa skutočne preukázaných nákladov v uvedenom rozsahu 1500 hodín. Strojné nasadenie sa bude v prípade potreby fakturovať podľa súpisu prác podľa skutočnej doby nasadenia strojov. Uvedená položka nezahŕňa odstránenie ornice a výkopové práce ocenené vzemných prácach.Vzhľadom na predpokladaný archeologický výskum sú k dispozícii tri hodinové zúčtovacie sadzby odborníkov, jedna položka strojnohodín s jednou sadzbou nasadenia strojného zariadenia a jedna položkapre geofyzikálny prieskum. V hodinovej zúčtovacej sadzbe odborníka je potrebné zahrnúť aj polohopisné a výškopisné zameranie preskúmaných archeologických objektov a nálezových situácií spolu so spracovaním výsledkov výskumu a vyhotovenie výskumnej dokumentácie. Súčasťou hodinovej sadzby odborníka musia byť aj laboratórne práce, ktoré budú realizované na výskumnom pracovisku mimo staveniska. V uvedenej sadzbe si uchádzač ocení aj odhadovaný možný geofyzikálny prieskum počas archeologického výskumu. Platby podľa skutočne odpracovaných a zaznamenaných hodín.
* **Pyrotechnický prieskum:** všeobecná položka zahŕňa realizáciu pyrotechnického prieskumu v rozsahu stanovenom podľa návrhu Pyrotechnického prieskumomu. Uchádzači v ponuke uvažujú s rovnakou dobou 500 hodín. Platby budú podľa skutočne preukázaných nákladov v uvedenom rozsahu 500 hodín.
* **Dokumentácia skutočného stavu (pasport):** Zväzok 3, časť 1, čl. 2.3.4: po dodaní pasportu už zrealizovaných objektov stavby MET-RR.
* **Dokumentácia Zhotoviteľa:** platby po odsúhlasení čistopisu Stavebnotechnickým dozorom podľa preukázaných nákladov.
* **Požiadavky Objednávateľa – ostatné požiadavky:** aktualizácia DP (DRS), časť C.2 Dopravné značenie celej stavby.
* **Zabezpečenie informovanosti a kumunikácie s verejnosťou:** podľa článku 6 VPO.
* **Výzisk materiálov a zariadení, manipulácia, odvoz:** podľa článku 3.1.2 VPO. Zhotoviteľ ocení poplatok za skládku prebytočnej a nevhodnej zeminy a náklady započíta v rámci jednotlivých SO, v ktorom vznikli. Lokality na skládkovanie prebytočnej a nevhodnej zeminy zabezpečí uchádzač aj so zabezpečením stanovísk, rozhodnutí a povolení orgánov štátnej a verejnej správy v zmysle platnej legislatívy.
* **Prevádzkové poriadky a príručky pre prevádzku a údržbu:** obsahuje náklady na splnenie všetkých požiadaviek definovaných v článku 2.7.3 VPO.
* **Dovoz/odvoz vozidiel pre skúšobnú jazdu**: obsahuje počet kusov vozidiel pre skúšobnú jazdu s ich dovozom / odvozom a kompletných činností, prác, pracovných síl pre prevedenie skúšobnej jazdy. Položka sa uvádza v cene za jedno skúšobné vozidlo.
* **Zariadenie staveniska - zriadenie (vrátane projektu):** Platba za zriadenie staveniska po odsúhlasení Stavebným dozorom. Zhotoviteľ predloží rozpis objektov zariadenia staveniska vrátane skutočne vynaložených nákladov (a vrátane nákladov na zriadenie, prevádzku a odstránenie dočasného oplotenia staveniska). O výške nákladov rozhodne stavebnotechnický dozor v súlade s predloženým rozpisom ZS a skutočne vybudovaným ZS maximálne do výšky uvedenej v ponuke.
* **Zariadenie staveniska – prevádzka:** obsahuje náklady na prevádzku , zabezpečenie energií , strážnu službu a údržbu zariadení Staveniska, dočasných oplotení Zhotoviteľa v zmysle požiadaviek ZTKP. Rozsah tejto položky určí uchádzač. Uvádzajú sa náklady na 1 deň. Je uvažovaná v čase výstavby. Platba za prevádzku je mesačne, pomerom podľa zriadeného zariadenia staveniska.
* **Zariadenie staveniska – odstránenie:** predstavuje náklady spojené s odstránením ZS ( jeho odvozom, likvidáciou odpadov, odstránení napojení na verejné komunikácie ako aj staveniskových komunikácií, prípojok inžinierskych sietí, odstránenie dočasného oplotenia). Náklady sa uvádzajú jednou sumou. Platby budú podľa preukázaných nákladov priamo súvisiacich s položkou 45.00.00 3. O výške týchto nákladov rozhodne stavebný dozor v súlade s predloženým rozpisom zariadenia staveniska a skutočne odstráneným zariadením staveniska.
* **Monitoring hluku a vibrácií:** počas trvania Zmluvy o dielo.
* **Inžinierska činnosť:** Zhotoviteľ zabezpečí činnosti vyplývajúce z požiadaviek objednávateľa uvedených vo Zväzku 3, Časť 1 Požiadavky Objednávateľa. Platba po nadobudnutí právoplatnosti vydaného stavebného povolenia/zmeny stavby pred dokončením.

# ÚPRAVA CIEN V DÔSLEDKU ZMIEN NÁKLADOV

## Vypočítaným indexom v súlade s podčlánkom 13.8.Obchodných podmienok (Zväzok 2) sa bude upravovať mesačná odhadovaná zmluvná hodnota stanovená Stavebným dozorom v členení na časti stavby v zmysle čl.14. Všeobecné položky sa vo fakturácií neupravujú. Fakturácia valorizácie bude samostatnou súhrnnou faktúrou za obdobie jedného kalendárneho roka v súlade s podčlánkom 13.8 Úpravy v dôsledku zmien Nákladov - Osobitných zmluvných podmienok, Zväzok 2.

## Po zverejnení ŠÚSRom vydaných potrebných podkladov pre výpočet indexu v súlade s podčlánkom 13.8 a jeho „Tabuľky údajov o úpravách“ je zhotoviteľ povinný do 14 dní predložiť verejnému obstarávateľovi výpočet indexu na jeho prerokovanie. Vypočítaný index sa zaokrúhľuje na 7 desatinných miest.

# POSTUP PRI NAVIAC, NOVÝCH A MENEJ PRÁCACH

Zhotoviteľ je povinný pri tomto bode postupovať v súlade so **zákonom č. 18/1996 Z. z. o cenách v znení neskorších predpisov a vyhlášky MFSR č. 87/1996 Z. z.,** ktorou sa vykonáva zákon o cenách.

Definícia pojmov:

naviac práca: práca, ktorá bola súčasťou objektu a podstatným spôsobom je zmenený rozsah tejto práce (posúdi stavebný dozor)

nová práca: práca, ktorú zhotoviteľ nemohol predpokladať, ale Objednávateľ ju požaduje vykonať

menej práca: práce, ktoré sú súčasťou formuláru platieb, ale nebudú vykonané

5.1 Pre ocenenie naviac, menej a novej práce predloží Zhotoviteľ podrobné cenové kalkulácie aj s podkladmi pre ich výpočet vo formáte \*.xls alebo \*.xlsx. Zhotoviteľ spracuje a predloží na požiadanie Objednávateľa aj kalkulácie jednotkových cien vybraných prác z ponuky alebo spracovaného oceneného celkového výkazu výmer v DSP v rozsahu DRS. Ako podklad pre tvorbu nových cien Zhotoviteľ predloží - databázu oceňovacích podkladov. Databázy oceňovacích podkladov budú spracované v strojnopočítačovej metóde EXCEL, ktorú predloží Zhotoviteľ Objednávateľovi vo forme tlače potvrdené oprávnenou osobou a 1x na CD nosiči a budú podkladom pre výpočet nových položiek. Pre tvorbu jednotkových cien stavebných prác vykonávaných vlastnými kapacitami musí byť použitý kalkulačný vzorec stanovený Objednávateľom nasledovne:

Jednotková cena = priame náklady (PN-materiál, mzdy, stroje, doprava)+ režijné náklady (R) vo výške 13,2% z PN + zisk vo výške 2,6% (z PN +R)

5.2 Pre tvorbu novej jednotkovej ceny musí byť dokladovaná cenová agenda, ktorá obsahuje:

a) **ocenenie materiálov** preukázané cez cenové doklady (faktúry, cenové ponuky, cenníky)

b) **databázy oceňovacích nástrojov** – strojov a mechanizmov, ľudskej práce; tarify a sadzby

c) **cenový dopad na stavbu** – vypracovaný na základe požadovaných jednotkových cien (odsúhlasený Stavebným dozorom a hlavným inžinierom stavby Objednávateľa) resp. schválený zodpovednými pracovníkmi Objednávateľa.

d) **kompletné definovanie agregovanej položky**, ktoré pozostáva z čísla (podľa príslušného triednika), názvu (podľa príslušného triednika), mernej jednotky (podľa príslušného triednika) a jednotkovej ceny (podľa predloženého rozboru ekonomickej oprávnenosti nákladov)

e) **rozbor ekonomickej oprávnenosti nákladov** v tabuľkovom editore excel a v súlade s vyššie uvedeným textom tohto bodu

f) **podrobný popis položky a rozbor spotreby** (množstvo práce, materiálov, druhovosti a nasadenia strojov a dopravy, ktoré sú podkladom pre kalkuláciu oprávnených nákladov) odsúhlasený Stavebnotechnickým dozorom resp. zodpovednými pracovníkmi Objednávateľa.

5.3 V prípade zmeny Všeobecnej položky činnostnej Zhotoviteľ preukáže ekonomicky oprávnené náklady cez cenové doklady (napr. faktúra) a koordinačnú činnosť do výšky 3,9% z predložených nákladov. Ak sa jedná o všeobecnú položku finančnú, zhotoviteľ má nárok len na ekonomicky oprávnené náklady preukázané cez cenové doklady (napr. zmluva o poistení stavby, faktúra za poplatky) bez koordinačnej činnosti. Koordinačnou činnosťou sa rozumie pokrytie nákladov zhotoviteľa, vrátane réžií a zisku, potrebných na koordináciu s ostatnými zúčastnenými na stavbe, zabezpečenie všetkých opatrení nevyhnutných k plneniu harmonogramu a úspešnému odovzdaniu diela.

5.4 Na stavebné práce, ktoré Zhotoviteľ bude vykonávať formou poddodávky mu budú priznané ekonomicky oprávnené náklady (cenové ponuky, faktúry poddodávateľa, kalkulácie poddodávateľa) a náklady na koordinačnú činnosť (definícia koordinačnej činnosti je uvedená v bode 5.3 tohto bodu) vo výške 6,3% z ceny poddodávky. Koordinačná činnosť už zahŕňa všetky náklady spojené s obstaraním poddodávky, jej realizovaním až po jej vyfakturovanie a odovzdanie. V súvislosti s poddodávkou už nebudú Zhotoviteľovi uznané žiadne ďalšie náklady. Pri prácach, ktoré Zhotoviteľ zabezpečuje podzhotoviteľom, si Objednávateľ vyhradzuje právo požiadať Zhotoviteľa o predloženie podrobnej kalkulácie podzhotoviteľa, ktorá bude spracovaná v zmysle zákona č.18/1996 Z.z. o cenách v znení neskorších predpisov v režime ekonomicky oprávnených nákladov a Zhotoviteľ je povinný ju Objednávateľovi predložiť. Spôsob výberu podzhotoviteľa bude vydokladovaný minimálne 3 cenovými ponukami.

5.5 Takto vykalkulované ocenenie prác bude odsúhlasené podľa článku 13 Zmeny a úpravy alebo podčlánku 20.1 Nároky Zhotoviteľa a podčlánku 3.5 Rozhodnutia.

5.6 Ak sa vyžaduje zmena prác v zmysle článku 13. a 20., potom zmluvná cena bude upravená tak, že cena uvedená vo Formulári platieb bude upravená a nahradí sa novou cenou.

5.7 Stavebné práce, ktoré sa nebudú realizovať na objekte budú nakalkulované v zmysle tohto článku 5 Postup pri naviac, nových a menej prácach. Tieto náklady odsúhlasené obstarávateľom a stavebnotechnickým dozorom budú odrátané z formulára platieb zhotoviteľa.

5.8 V prípade predĺženia lehoty výstavby budú Zhotoviteľovi na prevádzku zariadenia staveniska priznané iba priame náklady súvisiace s touto položkou (nájomné priestorov, elektrina, voda, plyn, komunálny odpad, atď.) bez réžie a zisku.

5.9 V prípade predĺženia lehoty výstavby nebudú Zhotoviteľovi priznané žiadne náklady spojené s vedením a riadením stavebných prác, ktoré musí mať Zhotoviteľ zahrnuté v nepriamych nákladoch vo svojej ponuke (správna, výrobná réžia) a zisk. Tento bod sa neuplatní v prípade kalkulovania stavebných prác podľa vyššie uvedených bodov tohto článku.

5.10 Pokyny, Nároky a Dodatky písomne schválené obidvomi zmluvnými stranami budú obsahovať všetky náklady potrebné na vykonanie prác vrátane réžie a zisku. Z uvedeného dôvodu nemá Zhotoviteľ nárok na náklady spojené s vedením a riadením týchto prác v predĺžení lehoty výstavby.

V prípade predĺženia lehoty výstavby v súlade s pôvodným zadaním zo strany Objednávateľa budú Zhotoviteľovi priznané iba oprávnené náklady priamo súvisiace s prácami, ktoré spôsobili toto predĺženie, s odkazom na obdobie, keď sa prejavil účinok rizikovej udalosti. Tieto náklady budú vyčíslené a preukázané cez členov projektového tímu požadovaného Objednávateľom vo Zväzku 3, Časť 1 Súťažných podkladov s výhradným naviazaním len na rozsah prác, ktoré spôsobili predĺženie lehoty výstavby. Náklady na projektový tím budú podľa Zväzku 3, časť1, čl. 2.3.1 vyčíslené a preukázané nasledovne:

a) Stavebným dozorom posúdenú mennú prítomnosť členov projektového tímu potrebných pre zabezpečenie predĺženia týchto prác,

b) Priame mzdové náklady s prislúchajúcimi odvodmi,

c) Ostatné priame náklady priamo súvisiace s vyššie schválenými pracovníkmi projektového tímu napr. služobné auto na plnenie povinností, náklady spojené s mobilným telefónom prideleným na meno a pod.

# CELKOVÝ VÝKAZ VÝMER

6.1 V súlade s Požiadavkami Objednávateľa (Zväzok 3, Časť 1 Súťažných podkladov) bude Zhotoviteľ povinný v rámci prípravy DSP v rozsahu DRS vyhotoviť ocenený celkový výkaz výmer v súlade s platným triednikom stavebných prác do podrobnosti najmenej 14 miest. Triednik stavebných prác vychádza zo Spoločného slovníka obstarávania vydaného Nariadením komisie (ES) č. 213/2008 z 28 novembra 2007, ktorým sa mení a dopĺňa nariadenie Európskeho parlamentu a Rady 2004/17/ES a 2004/18/ES. Z CPV sa využije Hlavný slovník a jeho prvých 6 miest triedenia.

Tento celkový výkaz výmer bude obsahovať:

* číslo položky v zmysle príslušného triednika stavebných prác
* popis - názov položky
* mernú jednotku
* množstvo za mernú jednotku
* cenu za mernú jednotku v eur bez DPH
* cenu celkovú v eur bez DPH

Zhotoviteľ pri zostavovaní výkazu výmer častí stavby musí dodržať celkové ceny jednotlivých častí stavby podľa klasifikácie stavieb obsiahnutých vo Formulári platieb ako aj výšku Akceptovanej zmluvnej hodnoty.

6.2 Pre účely stanovenia čiastok splatných Zhotoviteľovi môže stavebnotechnický dozor použiť ocenený výkaz výmer Diela ako pomôcku stanovenia skutočného postupu prác. Predmetný výkaz výmer však nie je v žiadnom prípade súčasťou Formulára platieb a prípadné nepresnosti predmetného výkazu výmer nebudú zakladať právo Zhotoviteľa požadovať akékoľvek zmeny v splatnej čiastke určenej Stavebnotechnickým dozorom.

6.3 Predmetný celkový výkaz výmer Diela bude Zhotoviteľom aktualizovaný v rámci prípravy DRS v súlade s Požiadavkami Objednávateľa a na konci stavby bude aktualizovaný na skutočný stav podľa DSV. Výkaz výmer bude rozdelený podľa jednotlivých správcov (zoznam budúcich správcov dodá Zhotoviteľovi Objednávateľ pred odovzdaním SO do správy), aby bolo možné vybudované SO zaradiť do majetku jednotlivých organizácií mesta alebo tretím stranám.

Obrázok, na ktorom je text, snímka obrazovky, softvér, webová stránka

Automaticky generovaný popis

Zákazka na uskutočnenie stavebných prác

**„Modernizácia električkovej trate - Ružinovská radiála“**

SÚŤAŽNÉ PODKLADY

**Zväzok 4, Časť 2**

**Formulár platieb**

Bratislava, 07/2025